Pageblug Covid-19 ing Filipina

Pandhémi koronavirus 2019 ing Pilipina kacathet kapisan ing tanggal 30 Januari 2020. Kang nandang lelara kapisan ya iku wong wadon kanthi umur 38 taun kang saka Wuhan, Cina.

Kadadéan

Januari 
Tanggal 30 Januari 2020, kadadéan koronavirus 2019 ing Pilipina kapisan kacathet, kang nandang lelarané ya iku wong wadon, 38 taun. Kasus kaloro ya iku pacangé kanthi umuré 44 taun. Sakloroné ya iku wong Cina. Wong wadon mau sadurungé saka Wuhan, Cina.

Fèbruari 
Departemen Kaséhatan Pilipina ing tanggal 5 Fèbruari 2020 ngandharaké wong wadon Cina umur 60 taun dipriksa lan kacathet nandang virus korona (2019-nCoV). Dhèwèké wong katelu kang nandang 2019-nCoV ing Pilipina.

Maret 
Presidèn Rodrigo Duterte, nalika 12 Maret 2020 mbiyawarakaké cara-cara luwih ketat kanggo merangi COVID-19, carané watesi kagiyatan ng pagawéyan, sekolah, lan lelungan ing Metro Manila.

Akibat 
Akibat saka koronavirus 2019 ong Pilipina nandang ing sawenèh sèktor:

Pagawé 
Nalika tanggal 29 Februari 2020, klompok pagawé medharaké akibat saka kadadéan iki kira-kira 7.000 pagawé kélangan pagawéyané ing enem sasi candhaké. Kongres Sarékat Pagawé Pilipina (TUCP) bisa ngira-ngira udakara 300 pagawé Phillipine Airlines kelangan pagawéyané akibat pamenging lelungan amarga pageblug koronavirus 2019.
Honda Cars nutup pabriké, déné perusahaan keuangan, Wells Fargo mindhahké sakakèh-akèhé pagawéyané menyang Indhia. Nokia nutup fasilitas panalitèn lan pangembangané ing Manila amarga kahanan pasar kang angèl.

Lelipuran 
Departemen Kaséhatan ing Filipina mènèhi pepéling kanggo ora nekani konsèr lan acara masarakat liyané kanggo ngedohi infèksi koronavirus. Akèh pagelaran konsèr kang diwurungaké. Sawenèh pagelaran konsèr lan temu kadang sutrèsna kang diwurungaké ya iku: temu Noah Centineo lan Lana Condor, EXO's Journey to the Nature Republic, 98 Degrees Philippine Tour, temu Ong Seong Wu, Khalid Free Spirit Asia Tour 2020, Running Man Tour, BTS Map of the Soul Tour, Ji Chang-wook Asia Fan-Meeting Tour, Green Day Asia Tour, Avirl Lavigne's Head Above Water World Tour 2020, Finale concert of TWICE, lan sakpadhané. Perusahaan TV ABS-CBN TV sawetara wektu uga ngandhegaké nrima pamirsa studio kanggo acara-acarané. Kahanan iki kanggo njamin kaséhatan lan kaslametan pamrisa, juru sungging, pegawé TV, lan tim prodhuksi acara.

Pawiyatan 
Presidèn Rodrigo Duterte mènèhi printah kanggo kagiyatan kelas ing kabèh tataran pawiyatan diandegaké nganti 14 maret 2020 ing Metro Manila amarga akèhé gunggung kang nandang COVID-19. Saliyané iku, Departemèn Pawiyatan Pilipina uga wurungaké kagiyatan lelungan lan jemaah ing kabèh tataran pawiyatan ing sekolah. Institusi Pawiyatan Luhur ing Metro Manila ngganti sistem kuliah nganggo sistem ing jero jaringan (daring).

Statistik

Rujukan 

Filipina